I N F O R M Á C I A
o výsledku kontroly príjmov zdravotných poisťovní
za január až apríl 2001.

	Na základe Poverení ministra zdravotníctva SR č.22/2000-1 až 5 štátny dozor MZ SR v čase od 17.5.2001 do 21.5.2001 vykonal vo všetkých zdravotných poisťovniach kontrolnú akciu zameranú na vykazovanie príjmov v zdravotných poisťovniach za obdobie od 1.1.2001 do 30.4.2001 a jeho porovnanie s rovnakým obdobím roku 2000. 
	Z kontroly vyplynuli nasledovné závery. 

I.	Stav na bankových účtoch zdravotných poisťovní .
V januári a marci 2001  stav na bankových účtoch (BÚ) zdravotných poisťovní k prvému dňu v mesiaci bol nižší ako v porovnateľnom období roku 2000, k 1. februáru 2001 bol stav na BÚ vyšší o 52,9 mil. Sk. 

Tab. č.1	Stav na bank. účtoch a pokl. na zač. obdobia	v tis. Sk
	K 1.1. 2000	K 1.2. 2000	K 1.3. 2000	K 1.1. 2001	K 1.2. 2001	K 1.3. 2001	
VsZP
	1 801 122	1 958 171	884 315	1 517 678	1 939 713	777 998	
SZP
	56 100	85 868	449 658	128 633	117 963	124 769	
CHZP Apollo
	56 137	34 296	40 271	73 397	32 094	41 641	
VZP Dôvera
	59 250	30 431	24 019	101 337	87 257	78 704	
ZZP Sideria-Istota	95 320	19 258	19 271	80 893	6 471	6 625	
Spolu
	2 067 929	2 128 024	1 417 534	1 901 938	2 183 498	1 029 737	

Vysoký zostatok na bankových účtoch na prelome mesiacov VšZP odôvodňuje tým, že spravidla posledný deň správca osobitného účtu predpíše platbu VšZP, aby boli zdroje na výplatu preddavkov podľa zákona zmluvným poskytovateľom zdravotnej starostlivosti. Správcom osobitného účtu je samotná VšZP. Z toho dôvodu je zjavné, že aj rozdiely v stave na BÚ k prvému dňu v mesiaci (od 1,9 mld. Sk do 778 mil. Sk) v jednotlivých mesiacoch roka sú spôsobené manipuláciou - postupovaním prostriedkov prerozdelenia správcom osobitného účtu zdravotným poisťovniam. 
V prípade SZP sa prejavila na stave BÚ skutočnosť, že neodvádzajú plynule prostriedky do prerozdelenia poistného, čím prichádza k tendencii zvyšovania stavu na BÚ. V marci 2000 bol vysoký stav na účtoch v porovnaní s ostatnými sledovanými mesiacmi spôsobený prijatím platby poistného za predchádzajúce roky od ŽSR, ktoré boli v apríli odvedené do prerozdelenia poistného. 
CHZP Apollo kumuluje prostriedky na BÚ z dôvodu vytvorenia minimálnej rezervy na úhradu odvodu na osobitný účet prerozdelenia poistného.
Vo VZP Dôvera je za 1. štvrťrok 2001 tendencia k nárastu prostriedkov na BÚ, nárast stavov na BÚ  medzi sledovaným obdobím roku 2001 v porovnaní s rovnakým obdobím roku 2000 zdôvodňuje potrebou akumulovať prostriedky na výplatu preddavkov do 10. dňa v mesiaci. 
ZZP Sideria-Istota mala nižší stav na BÚ v 1.štvrťroku 2001 než v porovnateľnom období roku 2000. 
	U jednotlivých poisťovní je zreteľné, že si kumulujú prostriedky na konci mesiaca z dôvodu dostatku zdrojov na vyplatenie preddavkov do 10. dňa v mesiaci, príp. odvodu do prerozdelenia. Po preskúmaní skutočných platieb (preddavkov) sa javí zostatok na BÚ vysoký.

II.	Príjmy na poistnom a z prerozdelenia poistného  

Tab. č.2	Výber poistného a prerozdelenia (vrátane doplatkov minulých rokov)    v tis.Sk
		XII.00	I.01	II.01	III.01	IV.01	
VšZP	výber poistného	1 962 237	1 578 667	1 407 227	1 463 376	1 481 778	
	prerozdelenie	829 317	1 199 619	0	2 123 826	7 134	
	Spolu príjem	2 791 554	2 778 286	1 407 227	3 584 385	1 488 912	
SZP	výber poistného	653 839	576 501	560 850	566 990	554 539	
	prerozdelenie	0	-100 000	0	-50 000	- 50 000	
	Spolu príjem	653 839	476 501	560 850	516 990	504 539	
CHZP Apollo	výber poistného	400 332	278 522	269 554	277 122	295 047	
	prerozdelenie	-47 840	-75 790	-5 202	-8 687	- 11 974	
	Spolu príjem	352 492	202 732	264 352	268 434	283 073	
VZP Dôvera	výber poistného	224 917	175 022	170 028	167 842	176 477	
	prerozdelenie	0	5 280	2 525	24 082	14 706	
	Spolu príjem	224 917	180 302	172 553	190 112	191 183	
ZZP Sideria-Istota	výber poistného	195 535	165 695	153 070	155 972	168 161	
	prerozdelenie	116 074	0	94 483	77 701	77 459	
	Spolu príjem	311 609	165 695	247 553	235 292	245 620	
SPOLU 	výber poistného	3 436 860	2 774 407	2 560 729	2 631 145	2 676 002	
	prerozdelenie	897 551	1 029 109	91 806	2 166 922	37  325	
	Spolu príjem	4 334 411	3 803 516	2 652 535	4 798 067	2 713 327	
Pozn.  Ostatné príjmy VšZP ovplyvnil aj prídel 250 mil.Sk mimorozpočtových zdrojov v iných príjmoch mimo výberu poistného, ktoré boli určené na oddĺženie lekární voči Perspektíve DZP v likv.. 

	Z tabuľky č.2 vyplýva, že príjem poistného, (tzn. disponibilné zdroje z výberu  poistného vrátane doplatkov za minulé roky a z prerozdelenia) sa pohybujú od 4,8 mld. Sk v marci 2001 až po 2,6 mld. Sk vo februári 2001. V členení za jednotlivé poisťovne je nerovnomerný príjem v jednotlivých mesiacoch spôsobený správaním a odvodmi Správcu osobitného účtu (VšZP) prostriedkov zdravotného poistenia jednotlivým zdravotným poisťovniam. Výška celkového príjmu jednotlivých poisťovní je ovplyvnená tiež neodvádzaním povinného prídelu do prerozdelenia SZP. 
	Štát za poistencov štátu a NÚP posielal Správcovi osobitného účtu z MZ SR v nasledovných dňoch platby v plnej výške pripadajúce na 1 mesiac:
- 17.1.2001 			1 086 642 tis.Sk,
- 16.2.2001 			1 086 642 tis.Sk,
- 16.3.2001 			1 086 642 tis.Sk,
- 12.4.2001 			1 086 642 tis.Sk.

Oproti roku 2000 každý mesiac dostával Správca osobitného účtu /SOÚ/ o 167 489 tis.Sk viac, čo v celkovej sume za prvý štvrťrok bolo o 502 mil. Sk viac oproti roku 2000. 
	Správca osobitného účtu vo februári 2001 neodviedol VšZP prostriedky z prerozdelenia. MZ SR postúpilo SOÚ 1 086 642 tis. Sk, dňa 16.2.2001, a SOÚ prerozdelil len 91 mil. Sk ako vyplýva z tabuľky č.2. V apríli 2001 SOÚ z 1 086 642 tis.Sk, ktoré mal postúpené z MZ SR dňa 12.4.2001, bolo realizovaných len 37 325 tis.Sk, ako je uvedené v tabuľke č.2. Platby štátu a NÚP vo februári a apríli 2001 SOÚ zadržal na osobitnom účte prerozdelenia poistného. 

Tab. č.3	Výber poistného a príjmy z prerozdelenia ZP			v tis. Sk
		Rok 2000	Rok 2001	Rozdiel	
VšZP	Január	2 467 813	2 729 698	+ 261 885	
	Február	1 236 670	1 365 626	+ 128 956	
	Marec	3 638 450	3 553 799	- 84 651	
	Apríl	1 228 405	1 456 657	+ 228 252	
	Spolu	8 571 338	9 105 780	+ 534 442	
SZP	Január	373 363	417 720	+ 44 357	
	Február	457 873	509 516	+ 51 643	
	Marec	- 142 408	453 511	+ 595 919	
	Apríl	321 224	453 317	+ 132 093	
	Spolu	1 010 052	1 834 064	+ 824 012	
CHZP Apollo	Január	192 791	159 361	- 33 430	
	Február	223 042	236 048	+ 13 006	
	Marec	198 795	253 151	+ 54 356	
	Apríl	233 816	270 984	+ 37 168	
	Spolu	848 444	919 544	+ 71 100	
VZP Dôvera	Január	147 618	164 023	+ 16 405	
	Február	140 448	159 237	+ 18 789	
	Marec	179 613	175 698	- 3 915	
	Apríl	151 491	176 808	+ 25 317	
	Spolu	619 170	675 766	+ 56 596	
ZZP Sideria-Istota	Január	124 615	147 236	+ 22 621	
	Február	198 589	231 819	+ 33 230	
	Marec	228 098	220 189	- 7 909	
	Apríl	194 857	225 695	+ 30 838	
	Spolu	746 159	824 939	+ 78 780	
S P O L U (všetky ZP)	11 795 163	13 360 093	+ 1 564 930	

	Nárast výberu poistného a prerozdelenia za január až apríl 2001 by bol oproti rovnakému obdobiu roka 2000 vyšší o 1 133 310 mil. Sk v prípade zohľadnenia príjmov aj za minulé roky (rozdiel medzi 2001 a 2000 je –431 620 tis.Sk). To znamená,  nárast poistného vrátane prerozdelenia očistený od vplyvov minulých rokov je za obdobie január až apríl 2001 vo výške 1 564 930 tis.Sk. 

Tab. č.4.	Výber poistného a príjmy z prerozdelenia ZP	v tis. Sk
Všetky zdravotné poisťovne	Rok 2000	Rok 2001	Rozdiel	
Január	3 306 200	3 618 038	+ 311 838	
Február	2 256 622	2 502 246	+ 245 624	
Marec	4 102 548	4 656 348	+ 553 800	
SPOLU 
(za 1. štvrťrok) 	9 665 370	10 776 632	+ 1 111 262	

	V tabuľke č.4 je čistý nárast výberu poistného vrátane prerozdelenia za 1. štvrťrok 2001 oproti porovnateľnému obdobiu roku 2000 vyšší o 1,11 mld. Sk, očistený od výberov poistného z minulých rokov. 
	Zmenou zák. NR SR č.273/94 Z.z. o zdravotnom poistení bolo zvýšené percento výberu poistného z 13,7% na 14,0% a vymeriavací základ na 32 000,- Sk. Z tabuľky č.3 vyplýva zvýšenie výberu poistného za prvé 3 mesiace o 1,11 mld. Sk. Okrem uvedených legislatívnych zmien sa podieľa na náraste aj zvýšenie priemernej mzdy ekonomicky činných poistencov a vyššia platba štátu za vlastných poistencov o 167 mil. Sk mesačne oproti roku 2000 za prvé 4 mesiace. Zvýšenie percenta poistného sa prejavilo od februára 2001 (januárové mzdy).
	Záväzky zdravotných poisťovní boli ovplyvnené zápočtami so Sociálnou poisťovňou. Prísun z mimorozpočtových zdrojov bol odstúpený Sociálnej poisťovni v roku 2000 a 2001. Tieto prostriedky neboli zúčtované zdravotnými poisťovňami, zdravotníckymi zariadeniami a Sociálnou poisťovňou. 

III.	Záver

V 1. štvrťroku 2001 porovnateľné príjmy očistené od vplyvov minulých rokov boli vyššie o 1 111 262 tis. Sk. Výsledok je upresnený  podľa konečného zúčtovania za marec 2001 v jednotlivých zdravotných poisťovniach, a očistení rozdielov aj u ostatných zdravotných poisťovní , nielen platby od ŽSR.
	Nárast čistého výberu poistného a z prerozdelenia za prvé štyri mesiace roku 2001 oproti porovnateľnému obdobiu roka 2000 je vyšší o 1 564 930 tis.Sk. 
	Štát odvádza mesačne 1 086 642 tis. Sk za poistencov štátu a NÚP, čo predstavuje viac oproti porovnateľnému obdobiu roku 2000 mesačne o 167 489 tis. Sk. Tieto prostriedky sú z Ministerstva zdravotníctva SR poukazované Správcovi osobitného účtu včas. Kontrolou bolo zistené, že prostriedky v mesiacoch február a apríl 2001 neboli postúpené všetkým zdravotným poisťovniam v aktuálnom mesiaci, ale až v nasledujúcom, čo ovplyvnilo disponibilné zdroje pre poskytovateľov zdravotnej starostlivosti. 

V Bratislave, 21.5.2001